CELEX: 62006CA0393
Language: lt
Date: 2008-04-10 00:00:00
Title: Byla C-393/06 2008 m. balandžio 10 d. Teisingumo Teismo (ketvirtoji kolegija) sprendimas byloje ( Vergabekontrollsenat des Landes Wien (Austrija) prašymas priimti prejudicinį sprendimą) Ing. Aigner, Wasser-Wärme-Umwelt GmbH prieš Fernwärme Wien GmbH (Viešieji pirkimai — Direktyvos 2004/17/EB ir 2004/18/EB — Perkantysis subjektas, vykdantis veiklą, kuri iš dalies patenka į Direktyvos 2004/17/EB taikymo sritį ir iš dalies į Direktyvos 2004/18/EB taikymo sritį — Viešosios teisės reglamentuojama įstaiga — Perkančioji organizacija)

24.5.2008   
            
            
               LT
            
            
               Europos Sąjungos oficialusis leidinys
            
            
               C 128/9
            
         2008 m. balandžio 10 d. Teisingumo Teismo (ketvirtoji kolegija) sprendimas byloje (Vergabekontrollsenat des Landes Wien (Austrija) prašymas priimti prejudicinį sprendimą) Ing. Aigner, Wasser-Wärme-Umwelt GmbH prieš Fernwärme Wien GmbH
   
   (Byla C-393/06) (1)
   
   (Viešieji pirkimai - Direktyvos 2004/17/EB ir 2004/18/EB - Perkantysis subjektas, vykdantis veiklą, kuri iš dalies patenka į Direktyvos 2004/17/EB taikymo sritį ir iš dalies į Direktyvos 2004/18/EB taikymo sritį - Viešosios teisės reglamentuojama įstaiga - Perkančioji organizacija)
   (2008/C 128/14)
   Proceso kalba: vokiečių
   Prašymą priimti prejudicinį sprendimą pateikęs teismas
   Vergabekontrollsenat des Landes Wien
   Šalys pagrindinėje byloje
   Ieškovės: Ing. Aigner, Wasser-Wärme-Umwelt GmbH
   Atsakovė: Fernwärme Wien GmbH
   Dalykas
   Prašymas priimti prejudicinį sprendimą — Vergabekontrollsenat des Landes Wien –2004 m. kovo 31 d. Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (OL L 134, p. 1) 2 straipsnio 1 dalies ir 3 straipsnio bei 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, 2004 4 30, p. 114) 1 straipsnio 9 dalies išaiškinimas — Sutarčių dėl šildymo įrenginių skyrimas — Perkantysis subjektas yra Vienos miesto kontroliuojama viešąsias paslaugas teikianti (centralizuotas šilumos tiekimas) įmonė — Viešosios teisės reglamentuojama įstaiga — Konkurencijos sąlygos vertinimas — Europos rinkoje taikomos viešųjų pirkimo procedūros taikymas taip pat ir konkurencinei veiklai (šioje byloje — šaldymo įrenginiams) — „Infekcijos“ teorija — Kryžminio finansavimo nebuvimas
   Rezoliucinė dalis
   
               1.
            
            
               Perkantysis subjektas 2004 m. kovo 31 d. Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo prasme privalo taikyti šioje direktyvoje numatytą procedūrą tik toms sutartims sudaryti, kurios yra susijusios su jo veikla vienoje ar keliose šios direktyvos 3–7 straipsniuose išvardytose veiklos srityse.
            
         
               2.
            
            
               Toks subjektas, koks yra Fernwärme Wien, turi būti laikomas viešosios teisės reglamentuojama įstaiga Direktyvos 2004/17 2 straipsnio 1 dalies a punkto antrosios pastraipos ir 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 1 straipsnio 9 dalies antrosios pastraipos prasme.
            
         
               3.
            
            
               Viešosios teisės reglamentuojamos įstaigos Direktyvos 2004/17 ar Direktyvos 2004/18 prasme statusą turinčio subjekto sudaromoms sutartims, kurios susijusios su jo veikla vienoje ar keliose Direktyvos 2004/17 3–7 straipsniuose išvardytose veiklos srityse, turi būti taikoma Direktyvoje 2004/17 numatyta procedūra. Tačiau visoms kitoms tokio subjekto sudaromoms sutartims, susijusioms su kita vykdoma veikla, taikoma Direktyvoje 2004/18 numatyta procedūra. Kiekviena iš šių direktyvų taikoma, neskiriant veiklos, kurią šis subjektas vykdo atlikdamas savo užduotį patenkinti visuotinės svarbos poreikius, ir veiklos, vykdomos konkurencijos sąlygomis, net jei ir vedama apskaita, kuria siekiama atskirti šio subjekto vykdomos veiklos sritis, kad būtų išvengta kryžminio sričių finansavimo.
            
         
      (1)  OL C 310, 2006 12 16.